CELEX: 62017TN0453
Language: el
Date: 2017-07-20 00:00:00
Title: Υπόθεση T-453/17: Προσφυγή-αγωγή της 20ής Ιουλίου 2017 — TV κατά Συμβουλίου

16.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/29
            
         Προσφυγή-αγωγή της 20ής Ιουλίου 2017 — TV κατά Συμβουλίου
   (Υπόθεση T-453/17)
   (2017/C 347/38)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: TV (εκπρόσωποι: L. Levi και A. Blot, δικηγόροι)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να κρίνει την παρούσα προσφυγή-αγωγή παραδεκτή και βάσιμη·
            
         κατά συνέπεια,
   
               —
            
            
               να ακυρώσει την απόφαση της 19ης Αυγούστου 2016 περί απολύσεως του προσφεύγοντος-ενάγοντος κατά το πέρας της περιόδου δοκιμαστικής υπηρεσίας του, ήτοι την 1η Σεπτεμβρίου 2016·
            
         
               —
            
            
               να ακυρώσει την απόφαση της αρμόδιας για τους διορισμούς αρχής της 11ης Απριλίου 2017, με την οποία απορρίφθηκε η διοικητική ένσταση του προσφεύγοντος-ενάγοντος της 4ης Νοεμβρίου 2016·
            
         
               —
            
            
               να διατάξει την καταβολή στον προσφεύγοντα-ενάγοντα αποζημιώσεως ύψους 20 000 ευρώ για την ηθική βλάβη που υπέστη·
            
         
               —
            
            
               να καταδικάσει το καθού-εναγόμενο στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής του, ο προσφεύγων-ενάγων προβάλλει πέντε λόγους.
   
               1.
            
            
               Ο πρώτος λόγος αντλείται από παράβαση της υποχρεώσεως αιτιολογήσεως.
            
         
               2.
            
            
               Ο δεύτερος λόγος αντλείται από έλλειψη νομιμότητας της προσβαλλομένης αποφάσεως, καθόσον επιβεβαιώνει τη γνώμη της επιτροπής εκθέσεων (CORAP), η οποία υποκατέστησε την εκτίμηση των βαθμολογητών με τη δική της.
            
         
               3.
            
            
               Ο τρίτος λόγος αντλείται από πρόδηλη πλάνη περί τα πράγματα και περί το δίκαιο που ενέχει η αιτιολογία στην οποία στηρίζεται η έκθεση σχετικά με την περίοδο δοκιμαστικής υπηρεσίας.
            
         
               4.
            
            
               Ο τέταρτος λόγος αντλείται από το ότι η περίοδος δοκιμαστικής υπηρεσίας δεν πραγματοποιήθηκε υπό κανονικές συνθήκες.
            
         
               5.
            
            
               Ο πέμπτος λόγος αντλείται από παράβαση του καθήκοντος μέριμνας και παραβίαση της αρχής της χρηστής διοικήσεως.
            
         Ο προσφεύγων-ενάγων θεωρεί, εξάλλου, ότι, οι παράνομες συμπεριφορές που εκτίθενται με τους λόγους της προσφυγής-αγωγής θεμελιώνουν ευθύνη του καθού-εναγομένου. Ως εκ τούτου, ζητεί την αποκατάσταση της ηθικής βλάβης που προβάλλει ότι υπέστη λόγω των προσβαλλομένων αποφάσεων.